**Westport** (irsk: *Cathair na Mart*, «Oksenes steinborg», historisk anglifisert som Cahernamart) er en by i grevskapet Mayo i provinsen Connacht på vestkysten av Irland. Det er i det sørøstlige hjørnet av Clewbukten, et innløp av Atlanterhavet på vestkysten av Irland. Westport er et turistmål og scorer høyt for livskvalitet. Byen vant Irish Tidy Towns Competition tre ganger i 2001, 2006 og 2008, en årlig konkurranse i å ære den ryddigste og mest attraktive byen i Irland. I henhold til folketellingen av 2016 har byen en befolkning på 6 198 innbyggere.

Westport er utpekt som en kulturarvby, og er en av bare noen få planlagte byer i Irland. Sentrum ble lagt ut i georgiansk arkitektur, og inkorporerer Carrow Beg-elven i byens utforming. Dette sørger for trekantede promenader (kjent som *The Mall*, Kjøpesenteret)) og flere steinbroer. Pilegrimsfjellet Croagh Patrick, 764 m høyt pyramideformet fjell og kjent lokalt som «the Reek», («hesje/stakk») ligger rundt 10 km vest for byen nær landsbyene Murrisk og Lecanvey. Fjellet danner bakteppet for byen. Fjellet har lenge vært sett på som et hellig fjell og arkeologer fant at det hadde vært et steinkapell eller oratorium på toppen datert tilbake til 400-tallet. Et lite moderne kapell ble bygget på toppen og innviet 20. juli 1905.

Navn
----

Byen Westport tidlig på 1800-tallet med fjellet Croagh Patrick som bakteppe, maleri av James Arthur O'Connor, 1825.
Westport har sin opprinnelse og har fått navnet sitt etter en festning fra 1500-tallet, *Cathair na Mart*, «steinborgen til oksene» eller som «markedenes by» (hvor det ble solgt kjøtt fra storfe). Den og omkringliggende bosetning, som tilhører den mektige lokale sjøfarende Ó Máille-klanen, innbefattet den kvinnelige piraten Grace O'Malley (død ca. 1603) som kontrollerte Clewbukten og områdene rundt, den gang kjent som Umaill, en selvstyrt rike underlagt kongene av Connacht.

Transport
---------

### Vei

Den nasjonale primærruten N5 forbinder også byen med Castlebar, samt kobler til N4 nær Longford som fører videre til Dublin. Den andre hovedveien som går gjennom Westport er den nasjonale sekundære ruten N59.

### Fly

Den regionale flyplassen er Irland West Airport Knock, 60 km unna.

Referanser
----------

1. ↑  «Cathair na Mart/ Westport», *Placenames Database of Ireland*
2. ↑   Kelly, Michael (2019): *Westport Before 1800*, Cathair Na Mart
3. ↑  LikePlace. Ranking for this place, *Likeplace.ie*
4. ↑  «Three time winner of the SuperValu TidyTowns Competition, Westport, share some of their secrets for success», *Irish Independent* 8. juli 2016
5. ↑  «Census 2016 Sapmap Area: Settlements Westport» Arkivert 10. juli 2018 hos Wayback Machine. *Central Statistics Office*
6. ↑  «Cruach Phádraig/Croagh Patrick», *Placenames Database of Ireland*
7. ↑   *New Shorter Oxford English Dictionary*, CD edition 1997, Oxford University Press, Oxford 1973, 1993, 1996.
8. ↑   McDonald, Michael (1908): «Croagh Patrick», *The Catholic Encyclopedia*. Bind 4. New York: Robert Appleton Company
9. ↑  *Cathair na Mart* oversettes til engelsk som «stone fort of the beeves», sistnevnte er flertall av «beef (n.)», *Online Etymology Dictionary*, som «an ox, bull, or cow», eventuelt til kjøttet til storfe.
10. ↑  Chambers, Anne (1988): *Granuaile: The Life and Times of Grace O'Malley*. Wolfhound Press. s. 11–12.

Eksterne lenker
---------------

(en) Westport, County Mayo – galleri av bilder, video eller lyd på Commons


* Westport (Irland) hos Wikivoyage
* Westport Town Council
* Westport Tourism

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames **·** MusicBrainz
 |